Motî:cropi - Wikipedia

# Motî:cropi

### Èn årtike di Wikipedia.

cropi (codjowaedje) [v.s.c.]

1. dimorer el minme plaece, tot djåzant d' ene aiwe. C' est d' l' aiwe ki crope la dispu cwand ? F. stagner, croupir.

2. dimorer lontins el minme plaece, tot djåzant d' ene djin. I va co vni cropi vaici tote li shijhe. Vola ene eure ki ns cropans a l' rawårder (J. Wisimus). F. croupir, s'éterniser. >> cropi (evoye): tårdjî evoye, èn nén rivni raddimint e s' måjhone. Wice a-t i cropi ? F. tarder, s'attarder, traîner. >> i n' crope nén so ses oûs: i n' dimeure nén a rén. F. actif, laborieux, agissant, ne s'endort pas sur ses lauriers. >> cropi so ses cindes: esse nawe. Loukîz a: crope-ezès-cindes. F. fainéanter, paresser.

3. (pus stroetmint) dimorer e s' måjhone, el coulêye, sins rén fé. F. croupir, s'encroûter, se scléroser, végéter. >> cropi e s' cou: dimorer e cou do feu.

4. dimorer dins les minmes mousmints. I crope el minme tchimijhe des moes å long (J. Wisimus). F. croupir, moisir.

5. djômyî (tot djåzant do feu). F. couver.

6. bodjî tot ridant so tere. F. ramper.

Disfondowes: cropi, cropë, crôpi, croupi, cropu, croupu.

Etimolodjeye: vî lussimbordjwès "kruppa" (croupe do tchvå).

| cropaedje [o.n.]

1. no d' fijhaedje et no di çou k' est fwait (accion eyet si adierça) pol viebe "cropi". F. croupissement, attente. >> cropaedje el måjhone: dimorance fofer e s' måjhone. F. sédentarité.

2. plaece k' on-z î cropit (k' on ratind). F. salle d'attente.

3. ancyinne taeye k' on payive po-z aveur li droet di håyner ses martchandeyes so ene fôre, on martchî. F. taxe d'étalage.

| cropant, cropante [addj., purade padvant] ki cropit (ki doime, ki n' court nén), tot djåzant d' ene aiwe. F. stagnant, croupissant. >> cropante aiwe: basse. On bwès k' a dmoré el cropante aiwe est tot essoncné (L. Remacle). F. mare.

| cropeu, cropeuse u cropresse [o.f.n.]

1. (cropeu d' coulêye) li ci (cene) ki crope e s' måjhone. Loukîz a: crope-el-coulêye. F. casanier.

2. li ci ki n' vout nén ndaler d' on cåbaret, d' ene shijhe, d' on posse administratif, evnd. "Li cropeu", c' est l' tite del novele da J.M. Masset: c' est onk ki n' vout nén-z eraler coûtchî li dierinne shijhe do cwarmea d' Måmdey. F. pilier de café, employé inamovible.

| cropet

I. [o.n.] onk ki n' est nén foirt grand. F. nain.

II. [n.dj.] no sobricot. Amon l' Cropet, li fi då Cropet.

| cropete [f.n.]

1. [sovint pluriyal] sôre di feve ki n' crexhe waire. On dit eto: ninte, bassete, covete, covresse. F. haricot nain.

2. a cropete [advierbire] ascropou. Loukîz a: ascwati. On ridéve sol nive a cropete. F. à croupetons. >> si mete a cropete: si baxhî, cåzu ascropou. Les passîs s' metnut a cropete po ratinde el bale (A. Balle). On dit eto: a crocrope.

| cropon [o.n.]

1. boket d' bwès ki broûle. Loukîz a: wåmea. F. tison enflammé.

2. sôre di plante ki rexhe dilé les fontinnes. F. cresson.

Parintêye :

- ascropi
- cropiner
- cropter

Mots d' aplacaedje :

- crocrope
- crope-ezès-cindes
- crope-el-coulêye
- crope-e-tere, cropetere
- cropecinde

Minme sourdant etimolodjike :

- cropixhmint
- croupe, croupî, croupire, croupion

- Dipus d' racsegnes so les cropetes (feves).
- Dipus d' racsegnes sol cropon des fontinnes.
- "Li cropeu", c' est l' tite d' on ptit roman da Djhan-Mareye Masset.
- Li viebe "cropi" e walon n' est nén del minme troke di codjowaedje kel viebe "croupir" e francès.

Prin del pådje «http://wa.wikipedia.org../../../c/r/o/Mot%C3%AE%7Ecropi.html»

##### Views

- Årtike
- Copene
- Modêye d' asteure

##### Cweri